REGOLAMENT TAL-KUMMISSJONI (KE) Nru 926/2006
tat-22 ta' Ġunju 2006
li jemenda r-Regolament (KE) Nru 2535/2001 li jipprovdi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tariffarji
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u partikolarment l-Artikolu 29(1) tiegħu,
Billi:
(1)
Anness I.A. ta’ Regolament tal-Kummissjoni (KE) Nru 2535/2001 (2) jistabbilixxi l-kwoti tariffarji li mhux speċifikati mill-pajjiż tal-oriġini li jistgħu ikunu impurtati permezz ta’ perjodu ta’ kwota.
(2)
Ir-Regolament tal-Kunisll (KE) Nru 267/2006 tat-30 ta’ Jannar 2006 li għandu x'jaqsam mal-implimentazzjoni tal-Ftehim fil-forma ta' Skambju ta' ittri bejn il-Komunità Ewropea u l-Awstralja skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 li għandu x’jaqsam mal-modifika ta' konċessjonijiet fl-iskedi tar-Repubblika Ċeka, ir-Repubblika tal-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Liwanja, ir-Repubblika tal-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja matul id-dħul tagħhom fl-Unjoni Ewropea, li jissupplixxi Anness I tar-Regolament (KEE) Nru 2658/87 dwar in-nomenklatura tat-tariffi u l-istatistika u dwar it- Tariffa Doganali Komuni (3) tipprovdi għal allokazzjoni addizzjonali ta' butir u xaħmijiet oħra u żjut imnissla mill-ħalib taħt il-kwota tariffarja annwali fuq l-importazzjoni.
(3)
Ir-Regolament tal-Kunsill (KE) Nru 711/2006 tal-20 ta’ Marzu 2006 li għandu x'jaqsam mal-implimentazzjoni tal-Ftehim fil-forma ta' Skambju ta' Ittri bejn il-Komunità Ewropea u l-Istati Uniti tal-Amerika skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) tal-1994 li għandu x’jaqsam mal-modifika ta' konċessjonijiet fl-iskedi tar-Repubblika Ċeka, ir-Repubblika tal-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Liwanja, ir-Repubblika tal-Ungerija, ir-Repubblika ta' Malta, ir-Re’ubblika tal-Polonja, ir-Repubblika tas-Slovenja u r-Repubblika tas-Slovakkja matul id-dħul tagħhom fl-Unjoni Ewropea, li jissupplixxi Anness I tar-Regolament (KEE) Nru 2658/87 dwar in-nomenklatura tat-tariffi u l-istatistika u dwar it- Tariffa Doganali Komuni (4) tipprovdi għal allokazzjoni addizzjonali ta’ bosta kwoti ta’ ġobnijiet taħt il-kwota tariffarja annwali fuq l-importazzjoni.
(4)
Għalhekk huwa xieraq li wieħed jaġġusta l-kwantitajiet ikkonċernati tal-kwoti li għalihom hemm referenza f’Anness I A għar-Regolament (KE) Nru 2535/2001.
(5)
Ir-Regolament (KE) Nru 2535/2001 għandu għalhekk jiġi emendat skont dan.
(6)
Il-miżuri provduti f'dan ir-Regolament huma skont l-opinjoni tal-Kumitat ta' Ġestjoni għall-Ħalib u l-Prodotti tal-Ħalib,
ADOTTAT DAN IR-REGOLAMENT:
Artikolu 1
L-Anness I. A għar-Regolament (KE) Nru 2535/2001 jinbidel bit-test stipulat fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Għandu japplika mill-1 ta' Lulju 2006.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, 22 ta' Ġunju 2006.